b'\n_START_ARTICLE_\nCatal\xc3\xa3o\n_START_SECTION_\nHist\xc3\xb2ria\n_START_PARAGRAPH_\nLa primera refer\xc3\xa8ncia hist\xc3\xb2rica es remunta a l\'any 1722, a la "Hist\xc3\xb3ria de Goi\xc3\xa1s em Documentos", del religi\xc3\xb3s i historiador hispanobrasiler Lu\xc3\xads Palacin Rodriguez, que parla d\'un lloc on suposadament es va establir un clergue d\'origen catal\xc3\xa0, el qual, molt probablement en companyia d\'altres persones, produ\xc3\xafa queviures per als exploradors que anaven cap a les mines d\'or de la Capitania de Goi\xc3\xa1s._NEWLINE_El 1810 un terratinent anomenat Ant\xc3\xb4nio Manoel, va cedir una part de les seves terres per a la construcci\xc3\xb3 d\'una esgl\xc3\xa9sia dedicada a la Mare de D\xc3\xa9u, per tal d\'aconseguir atreure pobladors a la regi\xc3\xb3 i valorar les seves terres. Ser\xc3\xa0 al voltant de l\'esgl\xc3\xa9sia on s\'establiran magatzems i botigues que donaran lloc a un poblat, que el 1824 tenia 18 cases._NEWLINE_El 1859 va ser elevada a la categoria de ciutat i a finals del segle XIX tenia al voltant de 200 cases i poc m\xc3\xa9s de 1.000 habitants. Gr\xc3\xa0cies a l\'arribada del ferrocarril a la regi\xc3\xb3 va experimentar un important creixement a la d\xc3\xa8cada del 1920, arribant a ser la ciutat m\xc3\xa9s poblada de l\'estat (38.514 habitants).'